Il-Kamra tal-Kummerċ, l-Intrapriżi u l-Industrija Maltija qalet l-abbozz tal-liġi tal-kannabis ma jikkunsidrax il-punti li ġew imqajma dwar is-saħħa u s-sigurtà fuq il-post tax-xogħol kif ukoll id-dritt ta' min iħaddem li ma jaċċettax li l-ħaddiema jagħmlu użu tal-kannabis fuq il-post tax-xogħol. Hija talbet lill-Membri Parlamentari biex jemendaw l-abbozz tal-liġi tal-kannabis biex jiggarantixxu provvista legali u sigura tal-kannabis permezz ta' suq irregolat tajjeb. Il-ġimgħa li għaddiet, il-gvern ippreżenta abbozz ta' liġi dwar ir-riforma tal-kannabis lill-parlament li jippermetti lil dawk li jixtiequ jagħmlu użu mill-kannabis ikabbru l-pjanti d-dar jew jixtru ammonti limitati tas-sustanza minn assoċjazzjonijiet imwaqqfa apposta. 16-il entità jappellaw lill-politiċi biex iqisu l-ġid komuni Il-Kamra qalet li l-leġiżlazzjoni għandha tkun iggwidata minn pjan ta' riċerka li huwa bbażat fuq l-evidenza u għalhekk tinxtara żerriegħa tal-kannabis li l-livelli ta' THC fiha jkunu siguri u l-prodotti tal-kannabis li ma jagħmlux ħsara meta jitkabbru fid-djar jew mill-membri tal-organizzazzjonijiet tal-kannabis. Filwaqt li t-tipjip tal-kannabis fil-pubbliku se jibqa' kontra l-liġi, il-ministru tal-ugwaljanza Owen Bonnici qal li ħadd ma jista' jġorr fuqu iktar minn seba' grammi kannabis. Ir-regoli l-ġodda tfasslu wara perjodu ta' konsultazzjoni pubblika fuq il-white paper li kienet ġiet ippubblikata f'Marzu li għadda. Bonnici qal li aktar minn 300 sottomissjoni ntbagħtu matul il-perjodu ta' konsultazzjoni pubblika. Il-Kamra tal-Kumerċ, l-Intrapriżi u l-Industrija Maltija ddeskriviet l-abbozz tal-liġi bħala ambigwu u qalet li dan ma jissalvagwardjax l-impatt soċjali, ekonomiku negattiv li tista' ġġib din il-leġislazzjoni. Insistiet li l-abbozz tal-liġi ma jipprovdix dettalji dwar l-effetti fuq is-saħħa mentali u r-riskji li l-użu tal-cannabis iġġib magħha. L-Assoċċjazzjoni tal-Iskejjel Indipendenti tappella għal iktar riċerka L-Assoċċjazzjoni tal-Iskejjel Indipendenti appellat biex ikun hemm iktar riċerka serja dwar l-impatt li din il-liġi se jkollha fuq iż-żgħażagħ f'MAlta. Hija qalet li għandu jkun hemm konsultazzjoni wiesgħa u dibattitu nazzjonali dwar din il-liġi u mhux ħafna għaġla. L-abbozz ta' liġi jippermetti 7 grammi kannabis għall-użu personali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61666887f239f_rand.td-a-rec-img{text-align:left}.td_uid_3_61666887f239f_rand.td-a-rec-img img{margin:0 auto 0 0}